
Versenygyilkosok? Az Európai Uniós fúziókontroll kihívásai a „killer acquisitions” jelenség tükrében

A „killer acquisitions” (gyilkos felvásárlások) jelensége az Európai Unió fúziókontrolljának releváns és aktuális kihívása. Releváns, mert a fúziókontroll alapjaiban és a túlszabályozás kapcsán vet fel kérdéseket, és aktuális, hiszen a terület gazdag versenyjogi forrásanyaggal bűvölt az utóbbi években.
Elsődleges célom volt a gyilkos felvásárlások azonosítása és elhelyezése a jogi környezetben. Ennek kapcsán rámutattam, hogy a fúziós szabályozás elé a digitális piacok és az online platformok sajátos jellemzői emelnek kihívást. Ezek közül a gyilkos felvásárlások a potenciális versenytárs kiiktatására szolgálnak, amelyek így káros hatással vannak a versenyre, mégis elkerülik a hatósági ellenőrzést. A téma kapcsán gyakran merül fel az a kritika, hogy csak „kreált problémát” jelent ez a típusú felvásárlás: ezért fontosnak tartottam kialakítani egy egységes meghatározást, amely kapcsán látható, hogy a jelenség érzékelhető, megragadható. Ezt támasztják alá a dolgozatomban bemutatott esetek is. A levont következtetések mentén azonosítható, hogy a jogalkotó és az Európai Bizottság is sokrétű megoldási módszereket eszközölt a káros hatások kezelésére, amelyekkel részletesen is foglalkozom.
A dolgozatom végkövetkeztetése, hogy a gyilkos felvásárlások egy nagyobb problémakör része: elsőként a digitális piacok sajátok karakterét kell a versenyjog számára érthetőbbé tenni. Ehhez a versenyhatóságoktól és az uniós jogalkotótól is kellő nyitottságra van szükség, hogy alkalmazkodni tudjon a változó világ kihívásaihoz.



